Tufsingdalen

Tufsingdalen er en dal lengst øst i Os kommune i Innlandet. Den har om lag 170 faste innbyggere, og det er også en rekke hytter som gjør at befolkninga øker betydelig i feriene.Tufsingdalen – Får vi presentere oss? Dalen ligger på en høyde av om lag 670 meter over havet. Befolkingas viktigste næringsvei er landbruk, hovedsakelig husdyrhold og fôrdyrking.

I Tufsingdalen ligger Femundshytta, som er en del av oppføringa Røros bergstad og Circumferensen på UNESCOs verdensarvliste. I dalen ligger også Tufsingdalen kirke.

Etymologi
Tufsingdalen er oppkalt etter elva Tufsinga (tidligere skrevet Tougsing elv). Navnet betyr muligens «elv som flyter stille».Tufsingdalen – Historien

Historie
høyre|mini|Tufsingdalen kirke
Før 1713 var det ingen fastboende i Tufsingdalen. Den var imidlertid kjent for den rike bestanden av sik i elva, og det var ganske sikkert fiske- og slåtebuer langs elva før dette tidspunktet.

I 1712 fant malmletere fra Røros Kobberverk sølv i fjellet på vestsida av Tufsingdalen, og det ble starta opp en prøvedrift året etter. Gruva ble drevet fram til 1716, fordi forekomsten viste seg å være mindre enn man hadde trodd. Av de 28 personene som arbeida ved gruva, valgte to av dem å bli igjen i dalen som gårdbrukere.

I 1739 ble Femundshytta anlagt i Tufsingdalen som smeltehytte for kobberet som ble utvunnet på Røros. Det var på det meste 11 gårdsbruk og familier knytta til den. Den ble nedlagt i 1822. I juli 2010 ble den tatt med på UNESCOs verdensarvliste som en del av oppføringa Røros bergstad og Circumferensen.

Naturreservater
I Tufsingdalen er det fire naturreservater: Tufsingdeltaet, Tufsingdalseskeren, Kvernlia og Lille Korssjølia.Tufsingdalen – Naturreservatene

Referanser

Eksterne lenker
 Tufsingdalen – informasjon om stedet
 Femundshytten.no 

Kategori:Bosetninger i Os
Kategori:Daler i Innlandet